**รายงานการประชุมสภาองค์การบริหารส่วนตำบลคลองหินปูน**

**สมัยสามัญ สมัยแรก ประจำปี ๒๕63**

 **เมื่อวันพฤหัสบดีที่ ๑3 เดือนกุมภาพันธ์ พ.ศ.๒๕63**

**ณ ห้องประชุมองค์การบริหารส่วนตำบลคลองหินปูน**

**เริ่มประชุมเวลา ๐๙.๐๐ น. เลิกประชุมเวลา ๑3.3๐ น.**

**\*\*\*\*\*\*\*\*\*\*\*\*\*\*\***

**ผู้มาประชุม**

1. นายสุพล ศรีเคน ตำแหน่ง ประธานสภาองค์การบริหารส่วนตำบลคลองหินปูน
2. นายสง่า คำสมัย ตำแหน่ง รองประธานสภาองค์การบริหารส่วนตำบลคลองหินปูน
3. นายสายชล กลัดบุบผา ตำแหน่ง เลขานุการสภาองค์การบริหารส่วนตำบลคลองหินปูน
4. นายศิริชัย สุดดี ตำแหน่ง สมาชิกสภาองค์การบริหารส่วนตำบล หมู่ที่ ๒
5. นางพรสิริ จันทร์หลุย ตำแหน่ง สมาชิกสภาองค์การบริหารส่วนตำบล หมู่ที่ ๒
6. นางจันเพ็ญ สิมาชัย ตำแหน่ง สมาชิกสภาองค์การบริหารส่วนตำบล หมู่ที่ ๓
7. นายไพรทูล ผายอุบล ตำแหน่ง สมาชิกสภาองค์การบริหารส่วนตำบล หมู่ที่ 4
8. นายศักดิ์ศรี เหลืองอร่าม ตำแหน่ง สมาชิกสภาองค์การบริหารส่วนตำบล หมู่ที่ ๕
9. นางฉวีวรรณ หลวงบุญ ตำแหน่ง สมาชิกสภาองค์การบริหารส่วนตำบล หมู่ที่ ๕
10. นายวรากร อินบุญยา ตำแหน่ง สมาชิกสภาองค์การบริหารส่วนตำบล หมู่ที่ ๖
11. นางเทวิกา คนคล่อง ตำแหน่ง สมาชิกสภาองค์การบริหารส่วนตำบล หมู่ที่ ๖
12. นายสุด มากจันทึก ตำแหน่ง สมาชิกสภาองค์การบริหารส่วนตำบล หมู่ที่ ๗
13. นางสาวศิริพร สิริแสงจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๗
14. นายบุญเลิศ ศรีอ่อน ตำแหน่ง สมาชิกสภาองค์การบริหารส่วนตำบล หมู่ที่ ๘
15. นางสาวอารีย์ โนนสีลา ตำแหน่ง สมาชิกสภาองค์การบริหารส่วนตำบล หมู่ที่ ๘
16. นายสมปอง สุทธิรอด ตำแหน่ง สมาชิกสภาองค์การบริหารส่วนตำบล หมู่ที่ ๙
17. นายชำนาญ หวังบุญ ตำแหน่ง สมาชิกสภาองค์การบริหารส่วนตำบล หมู่ที่ ๙
18. นายสุริโย โกษาจันทร์ ตำแหน่ง สมาชิกสภาองค์การบริหารส่วนตำบล หมู่ที่ ๑๐
19. นางสาวมะลิวัลย์ อุททา ตำแหน่ง สมาชิกสภาองค์การบริหารส่วนตำบล หมู่ที่ ๑๐
20. นายนัฐวุฒิ สุขเจริญ ตำแหน่ง สมาชิกสภาองค์การบริหารส่วนตำบล หมู่ที่ ๑๑
21. นางกิมเฮียง เจริญดง ตำแหน่ง สมาชิกสภาองค์การบริหารส่วนตำบล หมู่ที่ ๑๒
22. นางบุษดี บุญมี ตำแหน่ง สมาชิกสภาองค์การบริหารส่วนตำบล หมู่ที่ ๑๒
23. นายทองอยู่ ทนงค์สำโรง ตำแหน่ง สมาชิกสภาองค์การบริหารส่วนตำบล หมู่ที่ ๑๓
24. นายวิลัย อาทร ตำแหน่ง สมาชิกสภาองค์การบริหารส่วนตำบล หมู่ที่ ๑๔
25. นายมนตรี ทูคำมี ตำแหน่ง สมาชิกสภาองค์การบริหารส่วนตำบล หมู่ที่ ๑๔
26. นายสมัย พรมมวงศ์ ตำแหน่ง สมาชิกสภาองค์การบริหารส่วนตำบล หมู่ที่ ๑๕

27. นายชัยวัฒน์ จึงตระกูล ตำแหน่ง สมาชิกสภาองค์การบริหารส่วนตำบล หมู่ที่ ๑5

2

28. นายโสวัตร์ ทาเที่ยง ตำแหน่ง สมาชิกสภาองค์การบริหารส่วนตำบล หมู่ที่ ๑๖

29. นายสังวาลย์ อินทะโชติ ตำแหน่ง สมาชิกสภาองค์การบริหารส่วนตำบล หมู่ที่ ๑๖

**ผู้ลาการประชุม**

นายอนันต์ น้อยอุทัย ตำแหน่ง สมาชิกสภาองค์การบริหารส่วนตำบล หมู่ที่ ๑๓

**ผู้เข้าร่วมการประชุม**

1. นายชาญ โต๊ะสิงห์ ตำแหน่ง นายกองค์การบริหารส่วนตำบล
2. นายวสุพล ทอดสนิท ตำแหน่ง รองนายกองค์การบริหารส่วนตำบล
3. นางสาววงเดือน ผิวแดง ตำแหน่ง ผู้ช่วยผู้ใหญ่บ้านหมู่ที่ ๑5
4. นายสุทิน ด่านเรือ ตำแหน่ง ผู้ใหญ่บ้านหมู่ที่ ๘
5. นายสมคิด พันสาย ตำแหน่ง ผู้ใหญ่บ้านหมู่ที่ 14
6. นายเจริญ พิศพรม ตำแหน่ง ผู้ใหญ่บ้านหมู่ที่ 3
7. นางสาวสุนันทา แก้วสีโท ตำแหน่ง ผู้ช่วยผู้ใหญ่บ้านหมู่ที่ ๒
8. นายวันดี บุญมี ตำแหน่ง สารวัตรกำนันตำบลคลองหินปูน
9. นางพิศมัย มิ่งสอน ตำแหน่ง ผู้ใหญ่บ้านหมู่ที่ 11
10. นางสาวอุไล สุระพันธ์ ตำแหน่ง ผู้ช่วยผู้ใหญ่บ้านหมู่ที่ 7
11. นางสาวสุดารัตน์ ศรีทอง ตำแหน่ง ผู้ใหญ่บ้านหมู่ที่ 5
12. นางสาวเดือนฉาย บัวสันเทียะ ตำแหน่ง ผู้ใหญ่บ้านหมู่ที่ 6
13. นายสมอาจ ปานะโปย ตำแหน่ง ท้องถิ่นอำเภอวังน้ำเย็น
14. นางนิตญา ล้านสา ตำแหน่ง นักวิเคราะห์นโยบายและแผน
15. นายบัญญัติ หลำเจริญ ตำแหน่ง นายช่างโยธา
16. นางสาวขวัญฤทัย เขื่อนจันทึก ตำแหน่ง หัวหน้าสำนักปลัด อบต.
17. นายเสกสันติ์ ศรีบุบผา ตำแหน่ง เจ้าพนักงานธุรการ
18. นายเศรษฐศาสตร์ บาลศิริ ตำแหน่ง เจ้าพนักงานป้องกันและบรรเทาสาธารณภัย
19. ว่าที่ร้อยตรี ศุภมิตร อรัญทอง ตำแหน่ง นักวิชาการศึกษา

**เริ่มประชุมเวลา ๐๙.๐๐ น.**

นายสายชล กลัดบุบผา เลขานุการสภา อบต. -ตรวจนับองค์ประชุมแล้ว มีสมาชิกสภา อบต. เข้าร่วมประชุม จำนวน 28 ท่าน จึงแจ้งประธานสภา อบต.กล่าวเปิดประชุม

นายสุพล ศรีเคน ประธานสภา อบต. -มอบหมายให้รองประธานสภาดำเนินการแทน

นายสง่า คำสมัย รองประธานสภา อบต. -ขอเชิญผู้เข้าร่วมประชุมแจ้งข้อราชการให้ที่ประชุมทราบ

นายสมอาจ ปานะโปย ท้องถิ่นอำเภอวังน้ำเย็น -การดำเนินการฝึกอบรมจิตอาสาภัยพิบัติ ขอฝากสมาชิกทุกท่านไว้ เนื่องจากเป็นโครงการเกี่ยวเนื่องกับพระราชดำริ การแก้ไขปัญหาภัยแล้ง และจากการประชุมของ สปสช.พบว่าเด็กในตำบลของเรา มี IQ ต่ำกว่าเกณฑ์ สาเหตุอาจเกิดจากการใช้ชีวิตหรือสารเคมีจากภาคการเกษตร

3

นายเจริญ พิศพรม ผู้ใหญ่บ้านหมู่ที่ 3 -ฝากโครงการก่อสร้างฝายน้ำล้น ถนนเชื่อมหมู่ที่ 3 – หมู่ที่ 7 เพิ่มเติมเข้าแผนพัฒนา

นางสาวสุดารัตน์ สีทอง ผู้ใหญ่บ้านหมู่ที่ 5 -แจ้งเสียงตามสายหมู่ที่ 5 การตั้งเสาอยากให้สูงเหมือนกับหมู่ที่ 6 เพราะการกระจายเสียงไปได้ไม่ไกล

นางสาวเดือนฉาย บัวสันเทียะ ผู้ใหญ่บ้านหมู่ที่ 6 -ฝากเรื่องกลิ่นรบกวนจากฟาร์มสุกร เริ่มเกิดปัญหาแล้ว

นายสมคิด พันสาย ผู้ใหญ่บ้านหมู่ที่ 14 -เรื่องการจัดเก็บภาษี ในรูปแบบใหม่ประชาชนสงสัยว่าจะจัดเก็บอย่างไร และขอขอบคุณที่ซ่อมแซมหอกระจายข่าวให้

นายชาญ โต๊ะสิงห์ นายก อบต. -ท้องถิ่นจังหวัดได้แจ้งเรื่องถนนถ่ายโอนของ สปก. แต่ยังไม่ทราบพิกัด ส่วนเรื่องการก่อสร้างฝายน้ำล้น หมู่ที่ 3 ถ้าเราทำก็จะหมดปัญหาไป ซึ่งปัญหาภัยแล้งก็สำคัญ เรื่องหอกระจายข่าว ของหมู่ที่ 5 ทำตามแบบที่กำหนดไว้ แต่จะหาวิธีแก้ไขให้ การจัดเก็บภาษีตอนนี้กำลังสำรวจข้อมูลอยู่ ซึ่งประชาชนไม่เข้าใจ เวลามีเจ้าหน้าที่ลงไปสำรวจก็ไม่ให้ข้อมูลหรือเอกสาร ขอให้ประชาสัมพันธ์ให้ประชาชนเข้าใจด้วย ขออนุญาตไปต้อนรับผู้ว่าราชการจังหวัด ที่มาเปิดศูนย์การเรียนรู้ ณ โรงเรียนวัดคลองตาสูตรสามัคคี เรื่องกลิ่นรบกวนจากฟาร์มสุกร ให้ทำหนังสือเข้ามาจะลงไปตรวจสอบต่อไป

พักประชุมเวลา 09.30 น.

เริ่มประชุมต่อเวลา 10.00 น.

นายสง่า คำสมัย รองประธานสภา อบต. -ขอให้พนักงานส่วนตำบลที่มาบรรจุใหม่แนะนำตัว

นายเศรษฐศาสตร์ บาลศิริ เจ้าพนักงานป้องกันและบรรเทาสาธารณภัย -แนะนำตัว

ว่าที่ร้อยตรี ศุภมิตร อรัญทอง นักวิชาการศึกษา -แนะนำตัว

**ระเบียบวาระที่ ๑ เรื่องประธานจะแจ้งต่อที่ประชุม**

-ไม่มี

**ระเบียบวาระที่ ๒ รับรองรายงานการประชุมครั้งที่แล้ว**

รายงานการประชุมสภาองค์การบริหารส่วนตำบลคลองหินปูน สมัยสามัญ สมัยที่

4 เมื่อวันที่ 21 พฤศจิกายน 2562

นางพรสิริ จันทร์หลุย เลขานุการกรรมการตรวจรายงานการประชุม -ชี้แจงผลการตรวจรายงานการประชุมครั้งที่แล้ว ถูกต้องและเป็นตามระเบียบวาระการประชุม

นายสุพล ศรีเคน ประธานสภา อบต. -มีสมาชิกสภา อบต.ท่านใดจะแก้ไขเพิ่มเติมรายการประชุมดังกล่าวหรือไม่ ถ้าไม่มีขอมติที่ประชุมในการรับรองรายงานการประชุม

มติที่ประชุมสภา อบต. -มีมติเป็นเอกฉันท์รับรองรายงานการประชุมสภาองค์การบริหารส่วนตำบลคลองหินปูน สมัยสามัญ สมัยที่ 4 เมื่อวันที่ 21 พฤศจิกายน 2562

**ระเบียบวาระที่ ๓ กระทู้ถาม**

-ไม่มี

4

**ระเบียบวาระที่ ๔ เรื่องที่คณะกรรมการที่สภาตั้งขึ้นพิจารณาเสร็จแล้ว**

 -ไม่มี

**ระเบียบวาระที่ ๕ เรื่องที่เสนอใหม่**

**๕.๑ การกำหนดสมัยประชุมสามัญ ประจำปี ๒๕63 และวันเริ่มสมัยประชุม**

**สามัญ สมัยแรกของปีถัดไป**

นายสง่า คำสมัย รองประธานสภา อบต. **-**ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๒๑ การกำหนดสมัยประชุมสามัญประจำปี ระยะเวลาและวันเริ่มต้นประชุมสมัยสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ ๑๑ (๓) มาใช้บังคับ โดยอนุโลม ฯลฯ

 ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่า ปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วน

ท้องถิ่นนั้นกำหนด

 พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (รวมแก้ไขถึงฉบับที่ ๖ พ.ศ.๒๕๔๖) มาตรา ๕๓ “ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด”

 ฯลฯ

 สมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าขยายเวลาออกไปอีก จะต้องได้รับอนุญาตจากนายอำเภอ

นายสุด มากจันทึก ส.อบต.หมู่ที่ 7 -เสนอให้มีสมัยประชุมสามัญประจำปี 2563 จำนวน 4 สมัย และขอให้พนักงานส่วนตำบลชี้แจงว่ามีภารกิจใดที่เกี่ยวข้องกับการกำหนดสมัยประชุม เพื่อเป็นแนวทางในการกำหนดสมัยประชุม สมัยสามัญ ประจำปี 2563

นางนิตญา ล้านสา นักวิเคราะห์นโยบายและแผน -ภายในเดือนสิงหาคม จะมีการพิจารณาร่างข้อบัญญัติงบประมาณรายจ่าย เดือนมิถุนายน มีการปรับปรุงแผนพัฒนาฯ และเดือนตุลาคม – ธันวาคม มีการติดตามและประเมินผลแผนพัฒนา

นายชัยวัฒน์ จึงตระกูล ส.อบต.หมู่ที่ 15 -ตามที่ ส.อบต.หมู่ที่ 7 จึงเสนอให้มีสมัยประชุมสามัญ จำนวน 4 สมัย สมัยแรกเริ่มในเดือนกุมภาพันธ์ สมัยที่ 2 เดือนมิถุนายน สมัยที่ 3 เดือนสิงหาคม และสมัยที่ 4 เดือนตุลาคม

นายสุพล ศรีเคน ประธานสภา อบต. -แนะนำว่าอยากให้มีการประชุม 3 เดือนครั้ง เช่น เดือนกุมภาพันธ์ เดือนพฤษภาคม เดือนสิงหาคม และเดือนตุลาคม

5

นายสุด มากจันทึก ส.อบต.หมู่ที่ 7 -เสนอวันเริ่มสมัยประชุม สมัยสามัญ ประจำปี 2563 สมัยแรก เริ่มวันที่ 13 กุมภาพันธ์ 2563 ที่กำหนดไว้แล้ว สมัยที่ 2 เริ่มวันที่ 5 พฤษภาคม 2563 สมัยที่ 3 เริ่มวันที่ 4 สิงหาคม 2563 และสมัยที่ 4 เริ่มวันที่ 3 พฤศจิกายน 2563 แต่ละสมัยมีกำหนด 15 วัน และสมัยแรก ปี 2564 เริ่มวันที่ 2 กุมภาพันธ์ 2564

นายชัยวัฒน์ จึงตระกูล ส.อบต.หมู่ที่ 15 -เห็นด้วยตามที่ ส.อบต.หมู่ที่ 7 เสนอ

นายสุพล ศรีเคน ประธานสภา อบต. -สรุปมีผู้เสนอการกำหนดสมัยประชุม ประจำปี 2563 ไว้ จำนวน 4 สมัย ดังนี้ สมัยแรก เริ่ม 13 กุมภาพันธ์ 2563 ที่กำหนดไว้แล้ว สมัยที่ 2 เริ่ม วันที่ 5 พฤษภาคม 2563 มีกำหนด 15 วัน สมัยที่ 3 เริ่มวันที่ 4 สิงหาคม 2563 มีกำหนด 15 วัน สมัยที่ 4 เริ่มวันที่ 3 พฤศจิกายน 2563 มีกำหนด 15 วัน และสมัยต่อไป ปี 2564 เริ่มวันที่ 2 กุมภาพันธ์ 2564

มีสมาชิกสภา อบต.ท่านใดจะเห็นต่างจากที่นำเสนอหรือไม่

ที่ประชุมสภา อบต. -ไม่มีการเสนอความเห็นอีก

นายสุพล ศรีเคน ประธานสภา อบต. -เมื่อไม่มีผู้ใดเสนอการกำหนดสมัยประชุม อีก จึงขอมติที่ประชุมในการกำหนดสมัยประชุมสามัญ ประจำปี ๒๕63และวันเริ่มสมัยประชุมสามัญ สมัยแรกของปีถัดไป คือปี 2564 ตามที่นำเสนอนั้น เห็นด้วยหรือไม่

มติที่ประชุมสภา อบต. -มีมติเสียงส่วนใหญ่ ให้กำหนดสมัยประชุมสามัญ ประจำปี ๒๕63 จำนวน 4 สมัย โดยกำหนดให้เริ่มสมัยประชุมสามัญ สมัยแรก เริ่ม 13 กุมภาพันธ์ 2563 สมัยที่ 2 เริ่ม วันที่ 5 พฤษภาคม 2563 มีกำหนด 15 วัน สมัยที่ 3 เริ่มวันที่ 4 สิงหาคม 2563 มีกำหนด 15 วัน สมัยที่ 4 เริ่มวันที่ 3 พฤศจิกายน 2563 มีกำหนด 15 วัน และสมัยต่อไป ปี 2564 เริ่มวันที่ 2 กุมภาพันธ์ 2564

 **5.2 ขอความเห็นชอบแผนพัฒนาท้องถิ่น(พ.ศ.2561 – 2565) เพิ่มเติม ฉบับที่ 2**

นายสุพล ศรีเคน ประธานสภา อบต. -ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔8 และที่แก้ไขเพิ่มเติมถึง ฉบับที่ 3 พ.ศ. 2561 “ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครอง ส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่น ที่

เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

1. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่น ที่

เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหาร ส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้

ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้ ”

นางนิตญา ล้านสา นักวิเคราะห์นโยบายและแผน -.ในการประชุมประชาคมตำบลคราวที่แล้วมา ได้มีการเสนอเพิ่มเติมแผนฯ จำนวน 96 โครงการ ซึ่งได้ตรวจสอบแล้วมีการซ้ำกับโครงการเดิมที่มีอยู่แล้ว เพิ่มเติมยังไม่ปรากฎอยู่ในแผนเดิม ยกตัวอย่างโครงการก่อสร้างฝายน้ำล้นหมู่ที่ 3 มีอยู่ในแผนฯเดิมอยู่แล้ว และชี้แจงรายละเอียดแผนพัฒนาท้องถิ่น(พ.ศ.2561- 2565) เพิ่มเติม ฉบับที่ 2

6

นางเทวิกา คนคล่อง ส.อบต.หมู่ที่ 6 -ตามที่นักวิเคราะห์นโยบายและแผนชี้แจง ซึ่งในแผนเพิ่มเติมฉบับที่ 2 จะไม่มีโครงการ/กิจกรรม ของหมู่ที่ 6 แต่อยากทราบว่าโครงการ/กิจกรรมเก่าๆ ยังคงอยู่ในแผนหรือไม่

นายชาญ โต๊ะสิงห์ นายก อบต. -การจัดทำแผนพัฒนาฯ กรณีหมู่ที่ 14 เสนอโครงการก่อสร้างถนน คสล. ขนาดกว้าง 3 เมตร แต่ไม่แน่ใจว่าจะดำเนินการได้หรือไม่ เพราะไม่มีแบบมาตรฐาน ขนาด 3 เมตร ถ้าเป็นไปได้อยากให้มีขนาด 4 เมตร ขึ้นไป

นายวิลัย อาทร ส.อบต.หมู่ที่ 14 -มีความเข้าใจในเรื่องของมาตรฐานของแบบ แต่เป็นความต้องการของชาวบ้านให้นำเข้าแผนพัฒนาไว้ก่อน แต่ถ้าจะแก้ไขเป็น 4 เมตร คิดว่าพื้นที่ที่จะก่อสร้างน่าจะขยายได้

นายมนตรี ทูคำมี ส.อบต.หมู่ที่ 14 -แผนดังกล่าวไม่ได้ลงว่าเป็นการก่อสร้างถนนแบบไหน แต่ถ้าไม่ได้เป็นถนน คสล. ก็ขอให้เป็นถนนลูกรังก็ยังดี เพราะมีชาวบ้านบางคนไม่ให้พื้นที่

นายชาญ โต๊ะสิงห์ นายก อบต. -ถ้าเป็นลูกรัง เราจะมีโครงการซ่อมแซมอยู่แล้ว แต่ถ้าจะนำเข้าแผนไว้ก็ไม่เป็นไร

นายสุด มากจันทึก ส.อบต.หมู่ที่ 7 -หารือกรณีถนนขนาด 3 เมตร ได้เสนอโครงการผ่านประชาคมตำบล และผ่านความเห็นชอบจากสภาแล้วทำไม่ได้ จะถูกถามว่าสภาอนุมัติทำไม ถ้าทำไม่ได้อยากให้นำออกจากแผนพัฒนา

นายสุพล ศรีเคน ประธานสภา อบต. -ปัญหาดังกล่าว ไม่มีเฉพาะหมู่ที่ 14 หมู่ที่ 4 ก็มีปัญหาเช่นกัน ไม่มีไหล่ถนน แต่เป็นความเดือดร้อนของประชาชน อยากให้หาทางแก้ไข

นายชาญ โต๊ะสิงห์ นายก อบต. -กรณีดังกล่าว ติดปัญหาตรงที่ชาวบ้านไม่ให้ที่ดิน หากสภาจะนำออกจากแผนก็แล้วแต่จะพิจารณา

นายสุด มากจันทึก ส.อบต.หมู่ที่ 7 -กรณีที่ตนอภิปรายเช่นนั้น ก็เพราะหากเราอนุมัติไปแล้ว แต่ทำไม่ได้ ชาวบ้านจะมองว่าเราพิจารณาไม่ละเอียดรอบคอบ เพราะที่ประชุมประชาคมตำบลอนุมัติไว้ที่ขนาด 3 เมตร ชาวบ้านก็คิดว่าทำได้

นายวิลัย อาทร ส.อบต.หมู่ที่ 14 -หากดำเนินการไม่ได้ก็ขอให้นำออกจากแผนพัฒนา

นายสุด มากจันทึก ส.อบต.หมู่ที่ 7 -ขอให้ที่ประชุมลงมติให้ถอดการก่อสร้างถนน หมู่ที่ 14 ออกจากแผน

นายสุพล ศรีเคน ประธานสภา อบต. -ขอมติที่ประชุมในเรื่องดังกล่าว

ที่ประชุมสภา อบต. -มีมติเห็นชอบให้ถอดการก่อสร้างถนน หมู่ที่ 14 ออกจากแผนฯ

นายสุพล ศรีเคน ประธานสภา อบต. -มีสมาชิกสภา อบต.ท่านใดจะอภิปรายอีกหรือไม่... ถ้าไม่มีขอมติที่ประชุมเห็นชอบแผนพัฒนาท้องถิ่น(พ.ศ.2561 – 2565) เพิ่มเติม ฉบับที่ 2

มติที่ประชุมสภา อบต. -มีมติเห็นชอบแผนพัฒนาท้องถิ่น(พ.ศ.2561 – 2565) เพิ่มเติม ฉบับที่ 2 จำนวน 25 เสียง ไม่เห็นชอบ 0 เสียง งดออกเสียง 2 เสียง

7

 **5.3 ขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2563**

นายสุพล ศรีเคน ประธานสภา อบต. -ด้วยได้รับญัตติขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2563 จากนายกองค์การบริหารส่วนตำบลคลองหินปูน

นายชาญ โต๊ะสิงห์ นายก อบต. **-**ได้รับแจ้งจากเจ้าหน้าที่งบประมาณ ว่าได้ตรวจสอบงบประมาณแล้ว ปรากฏว่าคำชี้แจงงบประมาณรายจ่ายในแผนงาน แผนงานการศึกษา แผนงานสังคมสงเคราะห์ และเคหะและชุมชน ไม่ถูกต้อง จึงขอแก้ไขเปลี่ยนแปลงคำชี้แจง ดังนี้

**แผนงานการศึกษา งานบริหารทั่วไปเกี่ยวกับการศึกษา งบลงทุน หมวด**

**ครุภัณฑ์ ประเภทครุภัณฑ์คอมพิวเตอร์**

**ข้อความเดิม**

 เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 1 เครื่อง โดยมีคุณลักษณะดังนี้ (1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคา 30,000 บาท จำนวน 2 เครื่อง งบประมาณ 30,000 บาท

 ฯลฯ

**แก้ไขเปลี่ยนแปลงคำชี้แจง เป็นข้อความใหม่ คือ**

เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 1 เครื่อง โดยมีคุณลักษณะดังนี้

(1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคาเครื่องละ 30,000 บาท งบประมาณ 30,000 บาท

ฯลฯ

**2. แผนงานสังคมสงเคราะห์ งานบริหารทั่วไปเกี่ยวกับสังคมสงเคราะห์ งบลงทุน หมวด**

**ครุภัณฑ์ ประเภทครุภัณฑ์คอมพิวเตอร์**

**ข้อความเดิม**

 เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 2 เครื่อง โดยมีคุณลักษณะดังนี้ (1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคา 30,000 บาท จำนวน 3 เครื่อง งบประมาณ 60,000 บาท

ฯลฯ

**แก้ไขเปลี่ยนแปลงคำชี้แจง เป็นข้อความใหม่ คือ**

เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 2 เครื่อง โดยมีคุณลักษณะดังนี้

(1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคาเครื่องละ 30,000 บาท งบประมาณ 60,000 บาท

ฯลฯ

8

**3. แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวด**

**ครุภัณฑ์ ประเภทครุภัณฑ์คอมพิวเตอร์**

**ข้อความเดิม**

 เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 1 เครื่อง โดยมีคุณลักษณะดังนี้ (1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคา 30,000 บาท จำนวน 3 เครื่อง งบประมาณ 30,000 บาท

ฯลฯ

**แก้ไขเปลี่ยนแปลงคำชี้แจง เป็นข้อความใหม่ คือ**

เครื่องคอมพิวเตอร์ เพื่อจ่ายเป็นค่าเครื่องคอมพิวเตอร์ 1 เครื่อง โดยมีคุณลักษณะดังนี้

(1)เครื่องคอมพิวเตอร์สำหรับงานประมวลผล แบบที่ 2 \* (จอภาพขนาดไม่น้อยกว่า 19 นิ้ว) ราคาเครื่องละ 30,000 บาท งบประมาณ 30,000 บาท

ฯลฯ

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2541 แก้ไขเพิ่มเติมถึง (ฉบับที่ 3) พ.ศ. 2543 ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

นางนิตญา ล้านสา นักวิเคราะห์นโยบายและแผน -เนื่องจากระบุจำนวนครุภัณฑ์ผิดไว้ รายละเอียดที่ขอแก้ไขเปลี่ยนแปลงคำชี้แจง ให้ดูคำที่ขีดเส้นใต้ โดยตัดคำว่าจำนวนออกไป

นายสุด มากจันทึก ส.อบต.หมู่ที่ 7 -สอบถามว่าที่ต้องการจัดซื้อมีจำนวนกี่เครื่อง มีคุณสมบัติเหมือนเดิมหรือไม่

นางนิตญา ล้านสา นักวิเคราะห์นโยบายและแผน -เป็นข้อความที่พิมพ์ผิด ราคาอยู่ที่เครื่องละ 30,000 บาท

นายสุพล ศรีเคน ประธานสภา อบต. -มีสมาชิกสภา อบต.ท่านใดจะอภิปรายอีกหรือไม่... ถ้าไม่มีขอมติอนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2563 รายการดังกล่าว

มติที่ประชุมสภา อบต. -มีมติอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2563 จำนวน 25 เสียง ไม่เห็นชอบ 0 เสียง งดออกเสียง 2 เสียง

**ระเบียบวาระที่ ๖ เรื่องอื่น ๆ**

นายสุด มากจันทึก ส.อบต.หมู่ที่ 7 -ในเรื่องของการสำรวจข้อมูลที่ดินและสิ่งปลูกสร้าง มีเพียง 60% ที่มาชำระภาษีที่ดิน เอกสารที่เกี่ยวข้องกับที่ดินจะไม่ได้จากผู้ที่มีฐานะ และไม่ให้ข้อมูล หลายหมู่ให้ความร่วมมือ บางหมู่บ้านยังไม่เข้าใจ และขอสอบถามผู้บริหารถึงเรื่องการจัดสรรงบประมาณ ในปีงบประมาณ 2563 จำนวน 4 หมู่บ้าน ที่ยังไม่ได้รับการจัดสรรงบประมาณ จะพิจารณาจัดสรรให้ได้หรือไม่

นายชาญ โต๊ะสิงห์ นายก อบต. -ได้วางแผนการดำเนินการไว้ว่าจะพิจารณาจัดสรรงบประมาณให้กับหมู่บ้านที่เหลือ แต่ทางกองคลังยังจัดทำบัญชีไม่ลงตัว ซึ่งจะพิจารณาให้ต่อไป

9

นางเทวิกา คนคล่อง ส.อบต.หมู่ที่ 6 -แจ้งประชาสัมพันธ์เชิญชวนร่วมประเพณีกวนข้าวทิพย์ บวชเนกธรรมมะ ในวันที่ 23 – 29 กุมภาพันธ์ 2563 ณ วัดบ่อลูกรัง ซึ่งได้รับการสนับสนุนงบประมาณจาก อบต.คลองหินปูนด้วยดีตลอดมา

นายสุด มากจันทึก ส.อบต.หมู่ที่ 7 -หารือการจัดประเพณีสงกรานต์ จะเป็นรูปแบบใด หากวาระการดำรงตำแหน่งหมดลงก่อน

นายชาญ โต๊ะสิงห์ นายก อบต. -การเลือกตั้งท้องถิ่นยังไม่ทราบว่าจะกำหนดให้เลือกท้องถิ่นขนาดเล็กหรือขนาดใหญ่ก่อน ถ้ากำหนดมาอยู่ในช่วงเทศกาลสงกรานต์ ก็คงลำบาก เพราะเจ้าหน้าที่ พนักงานต้องเตรียมการเลือกตั้ง และจะเป็นปัญหาในการหาเสียงเลือกตั้งด้วย แต่ถ้ากำหนดให้เลือกตั้งท้องถิ่นขนาดใหญ่ก่อน เราอาจจะได้จัดงานสงกรานต์ และจัดทำข้อบัญญัติงบประมาณรายจ่ายก่อนหมดวาระ ซึ่งเราร่วมกันปฏิบัติหน้าที่มาหลายวาระแล้ว ก่อนที่เราจะหมดวาระ จึงขอเชิญชวนทุกท่านร่วมบริจาคทรัพย์ เพื่อจัดซื้อเตียงพยาบาล เพื่อผู้ป่วยติดเตียงในตำบล แล้วแต่ศรัทธา

นายสายชล กลัดบุบผา ปลัด อบต. -ปัจจุบันเราได้ดำเนินการสรรหา กกต.ท้องถิ่น ซึ่งท้องถิ่นทุกแห่งมี กกต.ท้องถิ่นแล้ว อบต.เรา มีอยู่ 3 ท่าน อยู่ระหว่างการตรวจสอบสิทธิ์อยู่ ความชัดเจนน่าจะอยู่ประมาณต้นเดือนมีนาคม จุดเปลี่ยนน่าจะอยู่ที่การประชุมสภาใหญ่วันที่ 28 กุมภาพันธ์ 2563 นี้ ส่วนโครงการวิ่งของเรา ตอนนี้มียอดอยู่ที่ 500 คน ไม่รวมเจ้าหน้าที่ ท่านใดที่ไม่ได้สมัคร ก็สามารถร่วมวิ่งได้ แต่เราไม่มีเสื้อและเหรียญให้

โครงการนี้เป็นการส่งเสริมให้พี่น้องประชาชน หันมาสนใจการออกกำลังกาย เพื่อให้มีสุขภาพที่ดี

นางสาวขวัญฤทัย เขื่อนจันทึก หัวหน้าสำนักปลัด อบต. -แจ้งการอบรมจิตอาสาภัยพิบัติ เป้าหมายผู้เข้ารับการอบรม จำนวน 57 คน ซึ่งจะมีสมาชิก อบต.ที่เป็น อปพร. เป็นผู้ที่มีรายชื่อเข้าอบรม ตอนแรกกำหนดวันอบรมไว้ในเดือนกุมภาพันธ์ แต่ได้ขอเปลี่ยนแปลงเป็นเดือนมีนาคม จึงขอแจ้งให้ทราบล่วงหน้าไว้ก่อน

นายสุพล ศรีเคน ประธานสภา อบต. -มีสมาชิกสภา อบต.และผู้เข้าร่วมประชุมท่านใด มีเรื่องอื่นๆ จะเสนออีกหรือไม่ ถ้าไม่มีขอปิดประชุมไว้เพียงเท่านี้

**ปิดประชุมเวลา ๑๓.๓๐ น.**

ลงชื่อ สายชล กลัดบุบผา ผู้บันทึกรายงานการประชุม

 ( นายสายชล กลัดบุบผา )

 เลขานุการสภาองค์การบริหารส่วนตำบลคลองหินปูน

ลงชื่อ สุพล ศรีเคน ผู้รับรองรายงานการประชุม

 ( นายสุพล ศรีเคน )

 ประธานสภาองค์การบริหารส่วนตำบลคลองหินปูน

**ตรวจแล้วถูกต้อง**

**ลงชื่อ...........................................ประธานกรรมการ**

**ลงชื่อ...........................................รองประธานกรรมการ**

**ลงชื่อ...........................................กรรมการ**

**ลงชื่อ..........................................กรรมการ/เลขานุการ**